CELEX: 62011CA0179
Language: et
Date: 2012-09-27 00:00:00
Title: Kohtuasi C-179/11: Euroopa Kohtu (neljas koda) 27. septembri 2012 . aasta otsus (Conseil d’État — Prantsusmaa eelotsusetaotlus) — CIMADE, Groupe d’information et de soutien des immigrés (Gisti) versus Ministre de l’Intérieur, de l’Outre-mer, des Collectivités territoriales et de l’immigration (Varjupaigataotlused — Direktiiv 2003/9/EÜ — Varjupaigataotlejate liikmesriikides vastuvõtu miinimumnõuded — Määrus (EÜ) nr 343/2003 — Kohustus tagada varjupaigataotlejatele vastuvõtu miinimumnõuded vastutavas liikmesriigis vastuvõtmise või sellesse riiki tagasivõtmise menetluse kestel — Selle liikmesriigi määramine, kellele langeb miinimumnõuete tagamise finantskoormus)

24.11.2012   
            
            
               ET
            
            
               Euroopa Liidu Teataja
            
            
               C 366/12
            
         Euroopa Kohtu (neljas koda) 27. septembri 2012. aasta otsus (Conseil d’État — Prantsusmaa eelotsusetaotlus) — CIMADE, Groupe d’information et de soutien des immigrés (Gisti) versus Ministre de l’Intérieur, de l’Outre-mer, des Collectivités territoriales et de l’immigration
   (Kohtuasi C-179/11) (1)
   
   (Varjupaigataotlused - Direktiiv 2003/9/EÜ - Varjupaigataotlejate liikmesriikides vastuvõtu miinimumnõuded - Määrus (EÜ) nr 343/2003 - Kohustus tagada varjupaigataotlejatele vastuvõtu miinimumnõuded vastutavas liikmesriigis vastuvõtmise või sellesse riiki tagasivõtmise menetluse kestel - Selle liikmesriigi määramine, kellele langeb miinimumnõuete tagamise finantskoormus)
   2012/C 366/19
   Kohtumenetluse keel: prantsuse
   
      Eelotsusetaotluse esitanud kohus
   
   Conseil d’État
   
      Põhikohtuasja pooled
   
   
      Kaebaja: Cimade, Groupe d’information et de soutien des immigrés (GISTI)
   
      Vastustaja: Ministre de l’Intérieur, de l’Outre-mer, des Collectivités territoriales et de l’Immigration
   
      Ese
   
   Eelotsusetaotlus — Conseil d’État (Prantsusmaa) — Nõukogu 27. jaanuari 2003. aasta direktiivi 2003/9/EÜ, millega sätestatakse varjupaigataotlejate vastuvõtu miinimumnõuded (EÜT L 31, lk 18; ELT eriväljaanne 19/06, lk 101) ja nõukogu 18. veebruari 2003. aasta määruse (EÜ) nr 343/2003, millega kehtestatakse kriteeriumid ja mehhanismid selle liikmesriigi määramiseks, kes vastutab mõnes liikmesriigis kolmanda riigi kodaniku esitatud varjupaigataotluse läbivaatamise eest (EÜT L 50, lk 1; ELT eriväljaanne 19/06, lk 109) tõlgendamine — Küsimus sellest, millise ulatusega on kohustus tagada varjupaigataotlejatele vastuvõtu miinimumnõuded vastutavas liikmesriigis vastuvõtmise või sellesse riiki tagasivõtmise menetluse kestel — Selle liikmesriigi määramine, kellele langeb sel perioodil vastuvõtu miinimumtingimuste tagamise finantskoormus.
   
      Resolutsioon
   
   
               1.
            
            
               Nõukogu 27. jaanuari 2003. aasta direktiivi 2003/9/EÜ, millega sätestatakse varjupaigataotlejate vastuvõtu miinimumnõuded, tuleb tõlgendada nii, et liikmesriik, kellele on esitatud varjupaigataotlus, on kohustatud tagama direktiiviga 2003/9 kehtestatud varjupaigataotlejate vastuvõtu miinimumtingimused ka niisugusele varjupaigataotlejale, kelle osas ta otsustab paluda nõukogu 18. veebruari 2003. aasta määruse (EÜ) nr 343/2003, millega kehtestatakse kriteeriumid ja mehhanismid selle liikmesriigi määramiseks, kes vastutab mõnes liikmesriigis kolmanda riigi kodaniku esitatud varjupaigataotluse läbivaatamise eest, alusel teiselt liikmesriigilt, et viimane võtaks varjupaigataotleja vastu või tagasi kui varjupaigataotluse läbivaatamise eest vastutav liikmesriik
            
         
               2.
            
            
               Liikmesriigil, kellele on esitatud varjupaigataotlus, lasuv kohustus tagada direktiiviga 2003/9 kehtestatud miinimumtingimused varjupaigataotlejale, kelle osas ta otsustab paluda määruse nr 343/2003 alusel teiselt liikmesriigilt, et viimane võtaks varjupaigataotleja vastu või tagasi kui varjupaigataotluse läbivaatamise eest vastutav liikmesriik, lõpeb siis, kui palve esitanud liikmesriik varjupaigataotleja tegelikult üle annab ja kõnealuste miinimumtingimuste tagamise finantskoormus langeb viimati nimetatud liikmesriigile, kellel lasub mainitud kohustus.
            
         
      (1)  ELT C 186, 25.6.2011.